|  |  |  |
| --- | --- | --- |
|

|  |  |
| --- | --- |
| Kan frit distribueresGodkendt | **Aalborg Universitet**Selma Lagerløfs Vej 2499260 Gistrup**Sagsbehandler:**Majken NørgaardTelefon: 9940 2209E-mail: mno@hst.aau.dkDato: 26-02-2024 |

 |
| Referat af semestergruppemøde for Sundhedsteknologi 6. semester bachelor den 26. februar 2024 |

 **Deltagere fra gruppe:** 1-7

**Semesterkoordinator:** Dan S. Karbing **Studiesekretær og referent:** Majken Nørgaard

**Dagsorden**

1. Godkendelse af dagsorden
2. Velkommen til semestergruppemøde og generelle meddelelser
3. Semesterstart
4. Studiemiljø (f.eks. studiearbejdspladser, lokaler, bookingsystem, kommunikation med ansatte)
5. Statusseminar / semestret
6. Kursusevaluering
	1. Regulatoriske krav og immaterielle rettigheder
	2. Sandsynlighedsregning og statistik
7. Projektstatus
8. Eventuelt

**Ad 1. Godkendelse af dagsorden**

* Godkendt.

**Ad 2. Velkommen til semestergruppemøde og generelle meddelelser**

* Kandidatinfo møde bagefter semestergruppemødet.
* Semesterkoordinator har opretter Databaser til de studerende og dem kan vejlederne også tilgå.

**Ad 3. Semesterstart**

* God start, god struktur under gruppedannelsen. Det har ikke været svært at starte op på semestret som forventet.

**Ad 4. Studiemiljø (f.eks. studiearbejdspladser, lokaler, bookingsystem, kommunikation med ansatte)**

* Nogle enkelte studerende oplever at der er bedre udluftning end tidligere i fx PBL-rum.
* De synes der er meget larm i de åbne studiepladser.
* Rengøringsvognen larmer og der er en enkelt gruppe som er blevet smidt ud af deres PBL-rum da der skulle gøres rent (11.01.12 til 16).
	+ *Studiesekretær har undersøgt: Rengøringspersonalet må gerne bede studerende om at forlade lokalerne når de skal gøre rent. Der står i hver dørkarm hvornår rengøringen finder sted. Det er en kontraktlig aftale og skal overholdes.*
	+ *Rengøringsvognen er der tidligere lavet aftale med at den så vidt muligt skal køre INDEN kl. 10.00.*
* Der opleves dog også at udluftningen fortsat er dårlig, der bliver hurtig varmt og tungt. Husk at melde det ind i Appen. Der kører reklamer om Apen på vores infotavler og der vil komme reklamer op på opslagstavlerne rundt omkring i huset.
* På bordene er der kommet numre, men der er ikke kommet numre inde i selve Appen.
	+ *Studiesekretær har undersøgt: Der kommer ingen numre i Appen, man skal skrive mere uddybende i fritekst rummet.*
* Der er ofte rodet, gammelt service og affald på bordene og i kaffe nicherne.
	+ *Semesterkoordinator opfordrer til at vi også selv husker at rydde op, da vi alle godt ved at det ikke er rengøringspersonalets job at rydde op efter andre.*
	+ *Semesterkoordinator nævner også at der bliver samlet op på semestergruppemøde referaterne og hvos der er et generelt mønster, kan fx semesterkoordinatorer skærpe behovet for oprydning på de forskellige semestre.*
* Svingdøren hoveddøren – hvis ikke den laves, kunne man så evt finde en anden løsning end en svingdør.
	+ *Studiesekretær har undersøgt: Der arbejdes på ny løsning til indgangsdør, omkring uge 20 siger leverandøren.*
* De studerende mangler et sted hvor de kan følge med i behandlingen af de forskellige emner fra disse semestergruppemøder, så de kan se om der sker en udvikling. Synlighed, så man ikke føler at man taler for døve ører. Den bedste mulighed for dette er pt at holde øje med referater de forskellige steder og så rykke for svar, hvis man ikke hører noget. Link til referater og hjemmeside:
	+ - Studienævns referater: <https://www.hst.aau.dk/staff-and-students/for-studerende-og-undervisere/studienaevn/studienaevn-for-sundhed-og-teknologi#2024-%E2%80%93-m%C3%B8dekalender/dagsorden/referat>
		- Semestergruppemødereferater: <https://www.hst.aau.dk/staff-and-students/kvalitetssikring/semesterbeskrivelser-og-semesterevalueringer/sundhedsteknologi-semesterbeskrivelser-og-semesterevaluering#sundhedsteknologi-6.-sem-ba>
		- På HST som alle andre AAU-institutter arbejdes der løbende på arbejdsmiljøet, inklusiv det fysiske arbejdsmiljø. Der kan findes mere om arbejdet med arbejdsmiljø på HST her: <https://www.hst.aau.dk/staff-and-students/working-environment-and-safety-at-hst>
* Køligt i de åbne studiepladser, som en mulig løsning kunne der stå tæpper rundt omkring som der gør på Kroghstræde.
	+ *Studiesekretær har sendt forespørgslen videre, men der er tidligere fravalgt tæpper af studieledelsen herude.*
	+ *Kroghstræde har drivhuse og tæpperne tilhører formentlig der.*
	+ *Man er som studerende dog meget velkommen til selv at medbringe sjal/tæppe til at tage over sig hvis man fryser.*
* Der klages over at PBL-rummene er for små til eksamener og de studerende mener ikke at der kan/bør være så mange som de faktisk er godkendt til. Det er svært at få plads til sine fremlæggelsesting og ikke plads ved bordene til at man kan tage noter og sådan. Semesterkoordinator anerkender problemet og siger at underviserne også føler det lidt trangt indimellem.
	+ *Studiesekretær svarer: Rummene er forsøgt delt ud sådan at hver uddannelse har sine ”egne” rum, vurderet ud fra hvor mange studerende der er i grupperne og som oftest passer det godt til rummene. I de tilfælde hvor der er flere/mange studerende end rummet kan rumme, må man ”låne” nogle af de større rum. Men disse rum bliver jo også benyttet af andre studerende og derfor er det en vurderingssag fra gang til gang.*
* Bookingsystemet fungerer i praksis.
* Moodle: fungerer fint.
* Fællesskabet/årgangen/opgaveregningen: Sociale grupper ud fra projektgrupperne – savn til hele fællesskabet ST6. Semesterkoordinator opfordrer til fredagsbar. De studerende ønsker at fredagsbaren startede tidligere, gerne kl. 12. Budskabet må gerne spredes ud til alle studerende, både idræt og medicinstuderende. Jo flere jo bedre.

**Ad 5. Statusseminar / semestret**

Statusseminar:

* Vejlederne holdes udenfor da man alligevel vil informere vejleder undervejs henimod statusseminaret. Semesterkoordinator vil agere facilitator og ordstyrer. Opfordrer til at være forberedt, deltage aktivt og læse hinandens rapporter inden. Man må gerne komme og observere hinanden.

Semestret:

* Ingen overraskelser. Der er mere tid end på tidligere semestre, da der er færre kurser.

**Ad 6. Kursusevaluering**

* 1. **Regulatoriske krav og immaterielle rettigheder**
* Kurset kan være svært og uhåndgribeligt.
* Underviseren gør det dog spændende, det er godt med quiz og workshops.
* Der må gerne, om muligt, være flere konkrete eksempler om medicinsk udstyr.
	1. **Sandsynlighedsregning og statistik**
* De studerendes vurdering af eget engagement: Ingen kommentarer.
* God afstemning imellem opgaver og tid.
* Gode slides fra underviser.

**Ad 6. Projektstatus**

* Flere grupper har oplevet travlhed i starten da der har været nogle eksamener som også skulle afvikles.
* Andre grupper oplever at der er mere tid til projektet end tidligere semester.

**Ad 7. Eventuelt**

* Kandidatmødet ligger for tæt på ansøgningsfristen. Ønskes den lå tidligere, så man havde større mulighed for at kigge andre steder.
* Ros til semesterkoordinator for hurtig tilbagemelding, generelt.